02/02/2018 | Administración LocalMunicipal
Camariñas
Acta de entrega ao Concello de Camariñas de todo o dominio público, a excepción da calzada e das beiravías, do treito da estrada AC-432 situado entre os puntos quilométricos 13+850 e 14+960

En cumprimento do establecido no artigo 18.8 do Decreto 66/2016, do 26 de maio, polo que se aproba o Regulamento xeral de estradas de Galicia, procédese polo presente á publicación, aos efectos do seu coñecemento por terceiros, da acta de entrega ao Concello de Camariñas de todo o dominio público, a excepción da calzada e das beiravías, do treito da estrada AC-432 situado entre os puntos quilométricos 13+850 e 14+960 Santiago de Compostela, 28 de decembro de 2017 Dunha parte, Joaquín Macho Canales, secretario xeral técnico da Consellería de Infraestruturas e Vivenda da Xunta de Galicia, por delegación da conselleira en virtude da Orde de 7 de setembro de 2017 (DOG 20/09/17), en representación desta consellería. Doutra parte, Sandra Mireya Galatanu Menegazzi, na súa condición de alcalde do Concello de Camariñas, en representación deste concello. Que a estrada AC-432 (Vimianzo (AC-552)-Camariñas) cunha lonxitude de 18,49 km pertence á rede primaria complementaria de estradas de titularidade da Xunta de Galicia, discorrendo polo termo municipal de Camariñas entre os seus pp. qq 8+520 e 18+640. O Concello de Camariñas solicita á Consellería de Infraestruturas e Vivenda a cesión da propiedade das beirarrúas nas dúa marxes na estrada AC-432, desde a pista da Igrexa ata o río Trasteiro, na parroquia de Xaviña. Este treito correspondese co treito da estrada AC-432 situado entre o pq.13+850 (estrada á igrexa de Santa María de Xaviña) e o pq.14+960 (inicio da Ponte sobre o río Trasteiro) e dispón de beirarrúas por ambas marxes en toda a súa lonxitude. As beirarrúas que o concello solicita teñen unha funcionalidade municipal e a súa cesión favorecería as tarefas da administración local con respecto ás necesidades dos usuarios, tendo en conta que o Concello de Camariñas xa era o responsable da explotación, mantemento e conservación do treito e dos servizos obxecto da actuación executaba con base no convenio asinado o 2/08/2007 para levar a cabo a execución das beirarrúas na marxe esquerda da AC-432 na zona de Agramar. A Xunta de Galicia, a través da Axencia Galega de Infraestruturas, ao abeiro das previsións legais, formulou a proposta favorable á transferencia de titularidade de: · todo o dominio público, a excepción da calzada e das beiravías, correspondente ao treito da estrada AC-432 situado entre os pp. qq 13+850 e 14+960 A Comunidade Autónoma de Galicia aprobou o cambio de titularidade proposto no Decreto 90/2017, do 21 de setembro, publicado no Diario Oficial de Galicia en data 3 de outubro de 2017 (corrección de erros publicado no DOG núm.245 o xoves, 28 de decembro de 2017). De conformidad eco artigo 18.8 do Decreto 66/2016, do 26 de maio, polo que se aproba o Regulamento xeral de estradas de Galicia, a Xunta de Galicia publicará este Acta no Diario Oficial de Galicia e o Concello de Camariñas fará a súa publicación no boletín oficial da provincia da Coruña, para os efectos do seu coñecemento por terceiros. Este acto dá execución material ó previsto no artigo 3º do Decreto 90/2017, do 21 de setembro, e formaliza a entrega ao concello de Camariñas de todo o dominio público, a excepción da calzada e das beiravías, do treito da estrada AC-432 situado entre os puntos quilométricos 13+850 e 14+960. O que en proba de conformidade asinan os comparecentes por triplicado e cun so efecto no lugar e coa data arriba indicada. A CONSELLEIRA DE INFRAESTRUTUAS E VIVENDA O ALCALDE DO CONCELLO DE CAMARIÑAS P. D. (Orde do 4/12/2015 DOG 11/12/2015) O SECRETARIO XERAL TÉCNICO Joaquín Macho Canales Manuel Valeriano Alonso de León ANEXO: PLANOS PLANOS ZONA DOMINIO PÚBLICO Camariñas, a 29 de xaneiro de 2018 O Alcalde, Asdo. Manuel Valeriano Alonso de León